Lawrence Tynes

Lawrence James Henry Tynes (født 3. mai 1978 i Greenock i Skottland) er en skotskfødt tidligere amerikansk fotball placekicker. Etter å ha spilt fotball ved Milton High School foreslo en trener at han burde delta i outtakes for posisjonen som kicker for skolens amerikansk fotballag. Han spilte college football ved Troy og ble signert som en udraftet free agent av Kansas City Chiefs i 2001. Han tilbrakte to sesonger på lagets treningsstall før han spilte i NFL Europe og i Canadian Football League. Han returnerte til Kansas City hvor han spilte for Chiefs i tre sesonger før han ble byttet til New York Giants i 2007. I sin første sesong med Giants sparket han et kampvinnende field goal på overtid mot Green Bay Packers i NFC Championship Game 2007, som kvalifiserte Giants til Super Bowl XLII. Fire år senere gjentok han bragden da han sparket et field goal på overtid mot San Francisco 49ers i NFC Championship Game 2011, som sendte Giants til Supe rBowl XLVI. Han hadde mest suksess i New York hvor han vant to Super Bowl-titler i 2007 og 2011, begge ganger mot New England Patriots.
Tynes er den eneste spilleren i NFLs historie som har to kampvinnende field goals på overtid i sluttspillet. Han sparket det lengste field goalet i Lambeau Fields sluttspillhistorie (47 yards) i NFC Championship Game 2007. Han sparket så et 31-yard field goal på overtid i NFC Championship Game som sendte Giants til Super Bowl XLVI i 2011.


== Profesjonell karriere ==


=== Kansas City Chiefs (2001–2002) ===
Tynes, som ble signert som en udraftet free agent, tilbrakte sine to første sesonger på Chiefs' treningsstall.


=== Scottish Claymores (2002) ===
Tynes tilbrakte en kort periode med Scottish Claymores i NFL Europe i 2002.


=== Ottawa Renegades (2002–2003) ===
Etter å ha forlatt Claymores signerte Tynes for Renegads i Canadian Football League.


=== Andre periode med Kansas City Chiefs (2004–2006) ===
Tynes signerte ny kontrakt med Chiefs og tok over som lagets kicker på fulltid. I løpet av 2004-sesongen scoret han 17 field goals på 23 forsøk. I 2005 scoret han 27 field goals på 33 forsøk. Året etter scoret han på 24 av 31 forsøk.


=== New York Giants (2007–2012) ===


==== 2007 ====

Tynes hadde et solid første år med Giants, hvor han scoret på 27 av 32 forsøk i 2007-sesongen. Under NFC Championship-kampen borte mot Green Bay Packers, hvor temperaturen lå under null, scoret Tynes på sitt første av to forsøk og bommet på sitt andre i fjerde kvarter etter en dårlig snap. På overtid sikret han Giants' seier, 23–20, med et 47-yard field goal. Seieren sendte laget til Super Bowl hvor Tynes vant sin første mesterskapsring etter at Giants slo New England Patriots, som til det punktet hadde vært ubeseiret, i Super Bowl XLII.


==== 2008–2010 ====
Tynes fikk kun spilt to kamper i 2008-sesongen på grunn av en meniskskade som hadde plaget ham siden treningsleiren. Han fikk scoret ett field goal før han måtte opereres, og dermed var ute for sesongen. John Carney erstattet ham som lagets kicker. Den neste sesongen scoret Tynes på 27 av 32 forsøk. I 2010 spilte han i 15 kamper i seriespillet, hvor han scoret på 19 av 23 forsøk.


==== 2011–2012 ====

I 2011 scoret Tynes på 19 av 24 forsøk. I NFC Championship-kampen mot San Francisco 49ers scoret Tynes igjen et field goal på overtid som sikret en 20–17 seier for Giants. Han fikk sinn andre Super Bowl-seier etter at Giants vant mot Patriots i Super Bowl XLVI, hvor han scoret på ett ekstrapoeng og to field goals (fra 38 og 33 yards, begge i tredje kvarter). Året etter satte Tynes en personlig rekord med 33 scoringer på field goals, fra 39 forsøk.


=== Tampa Bay Buccaneers (2013) ===
Den 17. juli 2013 signert Buccaneers Tynes til en 1-årig kontrakt verdt $905 000 etter at Connor Barth pådro seg en akillesskade som betydde slutten på sesongen for ham. Tynes pådro seg MRSA i august 2013 da et operasjonssår fra en inngrodd tånegl ikke ville gro. Etter å ha tilbrakt hele sesongen på injured reserve ble Tynes frigitt 11. mars 2014, og Tynes skulle ikke kunne returnere til NFL. I 2015 saksøkte Tynes Buccaneers for $20 millioner, med påstand om at MRSA-infeksjonen hadde vært et resultat av uhygieniske tilstander. Andre lagkamerater, inkluder Carl Nicks og Johnthan Banks, pådro seg også MRSA rundt samme tidspunkt mens de spilte for Buccaneers, som også resulterte i slutten på karrieren for Nicks, mens Banks spilte i NFL i flere sesonger etter. Tynes og Buccaneers kom frem til et oppgjør i 2017 hvis vilkår er konfidensielle.


== Privaliv ==
Tynes er gift med Amanda og de to har tvillingsønner. Tynes var den åttende skotskfødte spilleren i NFLs historie. Han er sønn av en amerikansk tidligere Navy SEAL og en skotsk mor. Familien bodde i Campbeltown frem til han var ti år, da de flyttet til USA: Faren Larry var i SEAL Team 2 som var utstasjonert i Skottland i begynnelsen av 1970-årene. Larry gikk videre til å bli en detektiv i Santa Rosa County Sheriff's Department i Milton i Florida. En av Lawrences brødre, Jason, var utstasjonert i Irak og Kuwait mens han var i militæret.Storebroren Mark soner en 27-årig dom i føderalt fengsel for å ha vært involvert i en plan om å transportere 1,6 tonn marijuana mellom Texas of Florida. Tynes har søkt om benådelse for å få forkortet brorens dom. Han har anerkjent brorens skyld, men føler at straffen var for streng. Under rettssaken skal Mark derimot ha vært motstridig og opprørsk. Dommeren for saken gav Mark den høyeste dommen tilgjengelig som et resultat av hans oppførsel under rettssaken.Tynes er en fotballtilhenger og støtter Celtic F.C.


== Referanser ==


== Eksterne lenker ==
(en) Lawrence Tynes – kategori av bilder, video eller lyd på Commons 
(en) Lawrence Tynes – galleri av bilder, video eller lyd på Commons